Turkmėnų kalendorius

Turkmėnų kalendorius – kalendorius su pakeistais mėnesių ir savaitės dienų pavadinimais, 2002–2008 m. egzistavęs Turkmėnistane.

 Istorija 

Pavadinimus iš Grigaliaus kalendoriaus, kuriuos naudojo Turkmėnija, kaip ir visos SSRS respublikos, pakeitė 2003 m. tuometinis šalies prezidentas iki gyvos galvos Saparmuradas Nijazovas, kuris buvo tituluojamas visų turkmėnų vadovu. Asmenybės kulto šalyje sausis buvo pavadintas turkmėnbašiu, balandis prezidento motinos garbei – gurbansoltanu, rugsėjis – jo kūriniui „Ruhnama“ atminti. Kiti mėnesiai priminė nepriklausomybę (baidakas – vasaris), taip pat buvo skirti turkmėnų sultonams ir poetams atminti. Kalendoriaus reforma taip pat neaplenkė ir savaitės dienų. Naujieji pavadinimai buvo vartojami valstybinėje žiniasklaidoje, dažnai pridedant skliaustuose ir senuosius vardus, tačiau šnekamojoje kalboje, buityje, plačiau neprigijo.

Po Nijazovo mirties 2006 m. naujuoju šalies prezidentu tapęs Gurbangulis Berdimuhamedovas nusileido piliečių prašymui ir leido 2008 metų liepos 1 d. pereiti prie visuotinai pripažintų metų ciklo pavadinimų.http://lenta.ru/news/2008/07/01/calendar/ http://news.bbc.co.uk/2/hi/asia-pacific/7365346.stm

 Pakeistieji pavadinimai 

Turkmėnai iki kalendoriaus reformos įprastai naudojo surusintus Grigaliaus kalendoriaus mėnesių pavadinimus:

MėnuoĮprastas turkmėniškas pav.Pakeistas turkmėniškas pav. (2002–2008)PaaiškinimaiSausisÝanwarTürkmenbaşyTurkmėnų tautos vadasVasarisFewralBaýdakVėliava – Turkmėnistano vėliavos diena, švenčiama per Nijazovo gimtadienįKovasMartNowruzTradiciniai persų naujieji metai, švenčiami kovąBalandisAprelGurbansoltanGurbansoltan Eje – Nijazovo motinaGegužėMaýMagtymgulyMagtymguly Pyragy – Nijazovo mylimas turkmėnų poetasBirželisIýunOguzOghuz Khan – pasak Ruhnamos, turkmėnų tautos įkūrėjasLiepaIýulGorkutTurkmėnų epo herojus iš kūrinio „Gorkut-Ata“RugpjūtisAwgustAlp ArslanVienas iš seldžiukų dinastijos valdovųRugsėjisSentýabrRuhnamaNijazovo knygaSpalisOktýabrGaraşsyzlykNepriklausomybė – Turkmenistano nepriklausomybės diena, švenčiama spalįLapkritisNoýabrSanjarPaskutinis seldžiukų imperijos valdovasGruodisDekabrBitaraplykNeutralumas – Turkmenistanas deklaravo save kaip neutralią šalį

Savaitės dienos turkmėnų kalendoriuje yra persiškos kilmės. Naujieji pavadinimai:
Savaitės dienaĮprastas turkmėniškas pav.Pakeistas turkmėniškas pav. (2002–2008)PaaiškinimaiPirmadienisDuşenbeBaşgünPirmoji dienaAntradienisSişenbeÝaşgünJaunoji dienaTrečiadienisÇarşenbeHoşgünPalankioji dienaKetvirtadienisPenşenbeSogapgünTeisingumo dienaPenktadienisAnnaAnnagünMotinos dienaŠeštadienisŞenbeRuhgünSielos dienaSekmadienisÝekşenbeDynçgünPoilsio diena

 Šaltiniai 

 Nuorodos 

 Turkmėnbašio mėnuo Turkmėnijoje vėl taps sausiu (lrytas.lt) 
 Grigaliaus kalendoriaus mėnesių pavadinimai įvairiomis kalbomis
 Savaitės dienų pavadinimai įvairiomis kalbomis

Kategorija:Kalendoriai
Kategorija:Turkmėnijos istorija